Príloha č. 6 Výzvy č. 16I04-12-V01

Príloha č. 6 ŽoPPM

PRÍKAZNÁ ZMLUVA

č. ............/..........

uzatvorená podľa § 724 až 732 zákona č. 40/1964 Zb. Občiansky zákonník

v znení neskorších predpisov

**(VZOR)**

Zmluvné strany:

|  |  |
| --- | --- |
| príkazca: | *(obec/mesto, ktoré bude obstarávať a nadobúdať zákazky prostredníctvom centrálnej obstarávacej organizácie)* |
| sídlo: |  |
| v zastúpení: |  |
| IČO: |  |
| IČ DPH: |  |
| Bankové spojenie: |  |
| IBAN: |  |
| BIC/SWIFT kód:. |  |

(ďalej len „príkazca“)

a

|  |  |
| --- | --- |
| príkazník: | *(obec/mesto ktoré bude centrálnou obstarávacou organizáciou podľa § 15 ods. 2 zákona č. 343/2015 Z. z. o verejnom obstarávaní)* |
| Sídlo: |  |
| Zastúpený: |  |
| IČO: |  |
| DIČ: |  |
| Bankové spojenie: |  |
| IBAN: |  |
| BIC/SWIFT kód:. |  |

(ďalej len „príkazník“)

**Čl. I**

1. Príkazník sa touto príkaznou zmluvou zaväzuje, že pre príkazcu vykoná vo vlastnom mene a na účet príkazcu verejné obstarávanie v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“). Vymedzenie tovarov, služieb alebo stavebných prác, ktorých sa bude verejné obstarávanie týkať, je predmetom prílohy č. 1, ktorá tvorí neoddeliteľnú súčasť tejto príkaznej zmluvy. V prípade verejného obstarávania tovarov, služieb alebo stavebných prác, ktoré nie sú uvedené v Prílohe č. 1, príkazca písomne požiada príkazníka o vykonanie takéto verejného obstarávania.
2. Príkazník využije všetky svoje odborné znalosti a skúsenosti na to, aby verejné obstarávanie bolo vykonané v súlade so zákonom č. 343/2015 Z. z., so všeobecne záväznými právnymi predpismi platnými na území Slovenskej republiky a podľa požadovanej špecifikácie predmetu zákazky.
3. Príkazca súhlasí, aby príkazník uzatvoril príkaznú zmluvu s rovnakými podmienkami aj s iným subjektom.

**Čl. II**

1. Príkazník sa zaväzuje uzatvoriť v súlade so zákonom č. 343/2015 Z. z. s dodávateľom/i/poskytovateľom/i/zhotoviteľom/i rámcovú/é dohodu/y alebo zriadiť dynamický nákupný systém. Po uzatvorení rámcovej/ých dohody/dohôd alebo po vytvorení dynamického nákupného systému je príkazník povinný zaslať formou e-mailu kópiu/e tejto/týchto rámcovej/ých dohody/dohôd alebo informáciu o zriadení dynamického nákupného systému bezodkladne príkazcovi. Príkazca je povinný predkladať príkazníkovi požiadavky na jednotlivé zadávania zákaziek písomne.
2. Na základe rámcovej dohody uzavretej medzi príkazníkom a dodávateľom/poskytovateľom/zhotoviteľom alebo na základe vytvoreného dynamického nákupného systému je príkazca oprávnený uzatvárať čiastkové zmluvy alebo vystavovať objednávky na dodávku/poskytnutie/zhotovenie predmetu zákazky až na základe predchádzajúceho písomného súhlasu príkazníka. Príkazca súhlasí s tým, že príkazník má právo nedať príkazcovi súhlas na uzavretie čiastkovej zmluvy, alebo na vystavenie objednávky na dodávku/poskytnutie/zhotovenie predmetu zákazky na základe rámcovej dohody.
3. V prípade opätovného otvárania rámcovej dohody alebo zadávania konkrétnej zákazky v rámci dynamického nákupného systému, ktorého výsledkom má byť zmluva určená pre príkazcu, vykonáva dané verejného obstarávanie príkazník, a to na základe písomnej požiadavky príkazcu.
4. Za vecné plnenie uzatvorenej čiastkovej/realizačnej zmluvy, zmluvy na základe konkrétneho obstarávania v rámci dynamického nákupného systému alebo vystavenej objednávky na dodávku/poskytnutie/zhotovenie predmetu zákazky zodpovedá príkazca. V prípade, že príkazca nezabezpečí riadne a včas plnenie z uzatvorenej čiastkovej zmluvy, alebo vystavenej objednávky, alebo nevykoná platbu v prospech dodávateľa/poskytovateľa/zhotoviteľa riadne a včas, znáša za nesplnenie povinností na ktoré sa zaviazal v plnom rozsahu dôsledky vyplývajúce z uzatvorenej čiastkovej/realizačnej zmluvy, zmluvy na základe konkrétneho obstarávania v rámci dynamického nákupného alebo vystavenej objednávky.

**Čl. III**

1. Zmluvné strany sa zaväzujú, že si budú dôsledne plniť vzájomnú oznamovaciu povinnosť o akýchkoľvek okolnostiach majúcich vplyv na plnenie podľa tejto príkaznej zmluvy.
2. Príkazca berie na vedomie, že príkazník je ako centrálna obstarávacia organizácia povinný plniť viaceré notifikačné/informačné/oznamovacie povinnosti v zmysle zákona č. 343/2015 Z. z. vo vzťahu k Úradu pre verejné obstarávanie.
3. Príkazca sa zaväzuje poskytnúť príkazníkovi riadne a včas akúkoľvek a všetku súčinnosť, ktorú príkazník potrebuje ako centrálna obstarávacia organizácia na plnenie svojich povinností v zmysle zákona č. 343/2015 Z. z. a ostatných všeobecne záväzných právnych predpisov platných na území Slovenskej republiky.
4. Príkazca sa zaväzuje príkazníkovi formou e-mailu doručiť najmä:
5. do 3 dní od uzavretia čiastkovej zmluvy alebo dodatku k čiastkovej zmluve alebo vystavenia objednávky na dodávku/poskytnutie/uskutočnenie predmetu zákazky, informáciu o uzavretí čiastkovej zmluvy alebo dodatku k čiastkovej zmluve alebo vystavení objednávky; informácia podľa predchádzajúcej vety musí min. obsahovať číslo rámcovej dohody a dátum uzavretia rámcovej dohody, číslo a dátum uzavretia čiastkovej zmluvy alebo dodatku k čiastkovej zmluve alebo vystavenia objednávky, identifikáciu tretej osoby (dodávateľ/poskytovateľ/zhotoviteľ - obchodné meno, názov, adresa pobytu/sídla, IČO) v prospech, ktorej bola uzavretá čiastková zmluva alebo uzavretý dodatok k čiastkovej zmluve alebo vystavená objednávka, predmet zákazky/plnenia (stručná charakteristika, typ, množstvo, cena spolu v EUR bez DPH),
6. do 3 dní od uverejnenia čiastkovej zmluvy alebo dodatku k čiastkovej zmluve alebo vystavenia objednávky odkaz na webovú adresu, na ktorej je čiastková zmluva alebo dodatok k čiastkovej zmluve alebo objednávka zverejnená v Centrálnom registri zmlúv alebo na webovej adrese príkazcu,
7. do 45 dní odo dňa skončenia platnosti alebo zániku čiastkovej zmluvy alebo dodatku k čiastkovej zmluve alebo objednávky, informáciu o sume skutočne uhradeného plnenia z čiastkovej zmluvy, alebo dodatku k čiastkovej zmluve, resp. objednávky; ak ide o čiastkovú zmluvu alebo dodatok k čiastkovej zmluve alebo objednávku uzatvorenú/vystavenú na obdobie dlhšie ako jeden rok, vždy aj k 10. marcu kalendárneho roka za obdobie predchádzajúceho kalendárneho roka; informácia podľa predchádzajúcej vety musí min. obsahovať údaje podľa písm. a) tohto bodu tohto článku, ako aj číslo faktúry, dátum vystavenia faktúry, skutočne uhradenú sumu bez DPH a vrátane DPH za plnenia podľa čiastkovej zmluvy alebo dodatku k čiastkovej zmluve alebo objednávky a menu,
8. do 10 dní odo dňa skončenia platnosti alebo zániku čiastkovej zmluvy alebo dodatku k čiastkovej zmluve alebo objednávky, zoznam subdodávateľov, ak ich uvedenie bolo podmienkou účasti vo verejnom obstarávaní; ak ide o čiastkovú zmluvu alebo dodatok k čiastkovej zmluve alebo objednávku uzatvorenú/vystavenú na obdobie dlhšie ako jeden rok, vždy aj k 10. januáru kalendárneho roka za obdobie predchádzajúceho kalendárneho roka; zoznam subdodávateľov podľa predchádzajúcej vety musí obsahovať údaje podľa písm. a) tohto bodu tohto článku, ako aj identifikačné údaje subdodávateľa v štruktúre obchodné meno/názov, adresa pobytu/sídla, IČO/alebo dátum narodenia ak nebolo pridelené IČO.
9. Príkazca je povinný v zmysle § 12 ods. 3 písm. a) zákona č. 343/2015 Z. z. do 30 dní odo dňa skončenia plnenia zmluvy, koncesnej zmluvy alebo jej časti, ktorá spĺňa požiadavky funkčného celku zaslať referenciu do informačného systému ÚVO - Evidencie referencií.
10. Povinnosť príkazcu sa považuje za splnenú doručením potvrdzujúceho e-mailu o prijatí potrebných dokumentov zaslaného príkazníkom príkazcovi.
11. Každá zo zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením tejto príkaznej zmluvy. Kontaktnou osobou za príkazcu je ............, e-mail ............ . Kontaktnou osobou za príkazníka je ..................., e-mail .....................
12. V prípade ak príkazca nesplní svoje povinnosti vyplývajúce z tejto príkaznej zmluvy riadne a včas, zaväzuje sa nahradiť príkazníkovi všetku škodu, ktorá mu týmto porušením vznikne.

**Čl. IV**

1. Príkazca sa zaväzuje podieľať sa na nákladoch príkazníka, ktoré mu vznikli v súvislosti s vykonávaním verejných obstarávaní pre verejného obstarávateľa.
2. Príkazca sa v zmysle čl. IV bod 1 tejto príkaznej zmluvy zaväzuje uhradiť ....... EUR bez DPH mesačne/ročne.

**Čl. V**

1. Táto príkazná zmluva sa uzatvára na dobu určitú, a to do ..............
2. Pre zánik tejto príkaznej zmluvy platí ustanovenie § 731 Občianskeho zákonníka.
3. Táto príkazná zmluva môže zaniknúť aj:
4. písomným odstúpením od príkaznej zmluvy príkazníkom aj bez uvedenia dôvodu; odstúpenie je účinné dňom jeho doručenia príkazcovi,
5. písomným vypovedaním príkaznej zmluvy príkazníkom; výpovedná doba je päť (5) pracovných dní odo dňa doručenia výpovede príkazcovi.

**Čl. VI**

1. Vzťahy touto príkaznou zmluvou zvlášť neupravené sa riadia príslušnými ustanoveniami Občianskeho zákonníka a ostatnými všeobecne záväznými právnymi predpismi platnými na území Slovenskej republiky.
2. Táto príkazná zmluva sa vyhotovuje v 2 rovnopisoch s platnosťou originálu, pričom jedno (1) vyhotovenie obdrží príkazca a jedno (1) vyhotovenie vyhotovenia obdrží príkazník.
3. Všetky zmeny a doplnenia tejto príkaznej zmluvy musia byť vyhotovené po vzájomnej dohode zmluvných strán výhradne vo forme písomných dodatkov, ktoré sa stanú po podpise obidvoma zmluvnými stranami neoddeliteľnou súčasťou tejto príkaznej zmluvy.
4. Táto príkazná zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv.
5. Zmluvné strany si príkaznú zmluvu prečítali, jej obsahu porozumeli a na znak súhlasu s jej obsahom ju podpísali.
6. Prílohou tejto príkaznej zmluvy je príloha č. 1 – Vymedzenie tovarov, služieb alebo stavebných prác.

V ............................, dňa .............. V ............................, dňa .............

Za príkazcu: Za príkazníka:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Meno: Meno:

Funkcia: Funkcia:

Príloha č. 1 – Vymedzenie tovarov, služieb alebo stavebných prác

**Vymedzenie tovarov, služieb alebo stavebných prác**